2015.1.29. Az Európai Unió Hivatalos Lapja L 23/17 HATÁROZATOK A TANÁCS (EU) 2015/137 HATÁROZATA (2015. január 26.) a Belső Piaci Harmonizációs Hivatal (védjegyek és formatervezési minták) alelnöke, valamint a Belső Piaci Harmonizációs Hivatal (védjegyek és formatervezési minták) fellebbezési tanácsa két elnöke megbízatásának megújításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel a közösségi védjegyről szóló, 2009. február 26-i 207/2009/EK tanácsi rendeletre () és különösen annak 125. és 136. cikkére, mivel: (1) — A Belső Piaci Harmonizációs Hivatal (védjegyek és formatervezési minták) (a továbbiakban: a Hivatal) igazgató- tanácsa 2014. november 18-án benyújtotta a Tanácsnak a Hivatal alelnöke, valamint a Hivatal fellebbezési tanácsa két elnöke megbízatásának megújításáról szóló javaslatát. 2) Christian ARCHAMBEAU-nak, a Hivatal alelnökének, illetve Tomás DE LAS HERAS-nak és Detlef SCHENNEN-nek, a Hivatal fellebbezési tanácsa két elnökének megbízatását ötéves időtartamra vagy — ha az érintett személyek a nyugdíjkorhatárt az újabb megbízatás időtartama alatt érik el — a nyugdíjkorhatárig meg kell újítani, ELFOGADTA EZT A HATÁROZATOT: 1. cikk A Tanács Christian ARCHAMBEAU-nak, a Hivatal alelnökének megbízatását a 2015. december 1-jétől 2020. november 30-ig tartó időtartamra vagy — ha az érintett személy a nyugdíjkorhatárt az újabb megbízatás időtartama alatt éri el — a nyugdíjkorhatárig megújítja. 2. cikk A Tanács Tomás DE LAS HERAS-nak, a Hivatal fellebbezési tanácsa elnökének megbízatását a 2016. március 1-jétől 2021. február 28-ig tartó időtartamra vagy — ha az érintett személy a nyugdíjkorhatárt az újabb megbízatás időtartama alatt éri el — a nyugdíjkorhatárig megújítja. 3. cikk A Tanács Detlef SCHENNEN-nek, a Hivatal fellebbezési tanácsa elnökének megbízatását a 2015. november 1-jétől 2020. október 31-ig tartó időtartamra vagy — ha az érintett személy a nyugdíjkorhatárt az újabb megbízatás időtartama alatt éri el — a nyugdíjkorhatárig megújítja. () HLL 78., 2009.3.24., 1. o.